Ríkislögreglustjóri hefur aflýst óvissustigi almannavarna vegna jarðskjálftahrinu við Fagradalsfjall sem hófst 21. desember. Alls mældust tólf skjálftar yfir fjórum að stærð og níutíu skjálftar yfir þremur þær rúmlega tvær vikur sem hrinan stóð.
Kvikuhreyfingar neðanjarðar komu hrinunni af stað en töluverðar landbreytingar mældust þann tíma sem hrinan stóð. Talið er að kvikugangur hafi náð á um 1,5 kílómetra dýpi. Mjög litlar breytingar hafa mælst frá 28. desember sem eru merki um að kvika hafi ekki leitað ofar síðan.
Í tilkynningu frá Almannavörnum segir að vel verði fylgst með stöðunni áfram, bæði jarðskjálftavirkni og landbreytingum. Aðstæður geti breyst hratt og það geti áfram verið varhugavert að fara inn á hraunbreiðuna við Geldingadali og að gígunum. Töluverðan tími geti tekið fyrir hraunið að kólna og hrunið getur úr yfirborði eða gígum. Þá megi búast við að afgösun hraunsins haldi áfram um einhvern tíma og hættulegar aðstæður geti myndast þar sem gas getur safnast saman.
Óvissustigi vegna jarðskjálftahrinu við Fagradalsfjall hefur verið aflýst. Alls mældust tólf jarðskjálftar yfir fjórum, þær rúmu tvær vikur sem hrinan stóð.
Óvissustigi almannavarna vegna jarðskjálftahrinu við Fagradalsfjall sem hófst skömmu fyrir jól hefur verið aflýst. Alls mældust tólf jarðskjálftar yfir fjórum, þær rúmu tvær vikur sem hrinan stóð. 